**Visman liiketoiminta Suomessa** muodostuu lukuisista pienistä ja keskisuurista yrityksistä. Vuonna 2022 niillä oli yhteensä yli 1450 työntekijää.

Norjalaislähtöinen Visma-konserni on ohjelmistoyritys, joka toimii yli kahdessakymmenessä maassa Euroopassa ja Latinalaisessa Amerikassa.

Suomen Visma oli vuonna 2023 Tivi-lehden listauksessa Suomen 22. suurin it-alan yritys.

Historia
--------

#### 2001–2015

Vuonna 2001 Visma aloitti toimintansa Suomessa ostamalla ohjelmistoyritys Liinos Oyj:n. Sen nimeksi vaihdettiin Visma Software. 

Vuonna 2010 Visma osti toiminnanohjausyhtiö Severan.

Lokakuussa 2011 Visma osti porilaisveljesten Heikki ja Mika Taipaleen perustaman Solanum Oy:n, joka myi Passeli-taloushallintaohjelmia.

Tammikuussa 2015 Visma Connsulting osti it-konsultointiyhtiö Digital Illustratedin, joka oli erikoistunut Microsoftin pilvipalveluihin.Joulukuussa Visma osti SaaS-pohjaisen ajanvarausjärjestelmään keskittyneen DigitalBooker Finland Oy:n osakekannan ja liitti sen Visma Passeliin.

#### 2016–2019

Vuonna 2016 Visma osti ValueFramen, StarSoftin, Moveniumin ja Numeronin. Seuraavan vuoden maaliskuussa Visma osti Pappila Penkkala Groupin (PPG). Se osti myös OCTO3- ja Megaflex-yritykset. Yhtiön liikevaihto Suomessa oli 152,4 miljoonaa euroa vuonna 2017.

Alkuvuonna 2018 Visma osti kiinteistönhallinnan Tampuuri-ohjelmistoa kehittäneen Agenteq Solutionsin, henkilöstö- ja taloushallinnon ohjelmistoyritys Aditro Publicin sekä asiakaspalvelun automatisointia kehittävän Provadin. Yhtiön liikevaihdosta noin 60 prosenttia tuli taloushallinnon toiminnanohjauksesta ja noin neljännes ohjelmistoalan konsultoinnista. Koulujen oppilashallinto-ohjelma Wilma tuotti noin neljä prosenttia liikevaihdosta.  Toisella vuosipuoliskolla se osti muun muassa ennustavaa tekoälyä kehttäneen Weoptitin. Yritysten hallitukset, johto ja organisaatio säilyivät ennallaan. Vismalla ei ollut yhteistä maaorganisaatiota Suomessa, vaikka sen suomalaisilla yrityksillä oli noin 1200 työntekijää. Toimitusjohtaja Juha Mäntylä uskoi, ettei Visman kannata pakottaa kaikkia yhtiöitään samaan muottiin, vaan ne toimivat parhaiten saadessaan säilyttää oman kulttuurinsa. Visman liikevaihto Suomessa kasvoi yli kolmanneksen, noin 206 miljoonaan euroon. Yhteisen liikevaihtonsa mukaan Visma-yhtiöt kuuluivat Suomen kymmenen suurimman ohjelmistoyrityksen joukkoon.

Vuonna 2019 Visma osti Avaintecin. Lokakuussa liikenteenohjauksen valtionyhtiö Traffic Management Finland valitsi liikenteenhallinnan ict-konsultointikumppaneikseen Atostekin, Goforen, Siili Solutionsin ja Visma Consultingin. Marraskuussa Verohallinto valitsi Visman toimittamaan sille analytiikan, big datan ja tekoälyratkaisujen asiantuntijapalveluita.

#### 2020–

Elokuussa 2020 Visma osti Salesforce-konsultointiin keskittyneen Biit Oy:n ja kertoi omistajamuutoksista. Enemmistöosakkeenomistaja Hg nosti osuutensa 54 prosenttiin ja myös toinen omistaja CPPIB kasvatti osuuttaan. Uusina sijoittajina mukaan tulivat sijoituspalveluyhtiöt TPG ja Warburg Pincus. Syyskuussa Biit osti kasvumarkkinointiin keskittyneen Advance B2B:n Salesforce-liiketoiminnan. Lokakuussa Visma Passeli osti verkkomaksamiseen erikoistuneen Paybywayn. Paybywayn PayForm-ratkaisu mahdollisti verkkokaupoissa monipuoliset maksutavat ja sen kilpailijoita olivat muun muassa Paytrail ja Checkout. Visma osti myös oululaislähtöisen Invian Oy:n, joka kehitti DomaCare-toiminnanohjausjärjestelmää sosiaali- ja terveysalan ammattilaisille. Marraskuussa rautatieliikenteen ohjaus- ja hallintapalveluita tarjoava Finrail teki päätöksen rautatieliikenteen hallinnan tietojärjestelmien suunnittelusta ja kehitykestä. Työn toteuttajiksi valittiin Siili Solutions ja Visma Consulting ja hankkeen päätoimittajaksi Solita.

Vuonna 2021 Visma osti Suomesta kymmenen yritystä. Toukokuun alussa Visma Public osti Valentin Konoselta tämän omistaman eTaika Oy:n, joka tarjosi ohjelmistoja koulutusten hallintaan ja osaamisen johtamiseen. Sen asiakkaita olivat esimerkiksi Helsingin kaupunki, Maanpuolustuskoulutus MPK ja LähiTapiola. Viikkoa myöhemmin Visma Public kertoi ostaneensa Concretio Oy:n. Sen tuotteet keskittyivät suoritusten johtamiseen, osaamisen ja taitojen kartoittamiseen, koulutusten hallintaan ja työsuhteeseen liittyvien keskusteluiden hallintaan. Syyskuussa Visma kertoi perustaneensa yhteisyrityksen Helsingin yliopiston ilmakehätutkijoiden kanssa. Carbonlink Oy keskittyi hiilijalanjäljen reaaliaikaiseen laskentaan. Lokakuussa Visma Software osti Fikuro Oy:n, jonka tuote oli valmistavalle teollisuudelle suunnattu selaimessa toimiva toiminnanohjausjärjestelmä. Marraskuussa Visma Enterprise osti Procomp Solutions Oy:ltä Aikajana Oy:n, jonka tuote keskittyi pilvipohjaiseen työvoimanhallintaan. Joulukuun alussa Visma osti Oima Oy:n, joka oli keskittynyt hoivatyöalan työsuhde- ja palkkahallintoon. Sillä oli asiakkaina niin kunnallisia organisaatiota kuin kolmannen sektorin palveluntuottajia. Viikkoa myöhemmin Visma osti Avalosys Oy:n, joka kehitti monipankkisovellusta, jolla automatisoitiin maksuliikenteen prosesseja. Visman ostamia yrityksiä olivat myös Signom Oy, Vuealta Oy ja Dikaios Oy. School Day Helsinki Oy:ltä myi Vismalle kehittämänsä Dashboard-palvelun. Vuoden lopussa Visman suomalaisilla yhtiöllä oli yli 1700 työntekijää.

Huhtikuussa 2022 Visma osti Festum Softwaren, joka kehitti Hausvise-isännöintijärjestelmää. Yritys uudelleennimettiin Visma Hausviseksi. Kesäkuun alussa Visma Software kertoi ostavansa OWS Finlandin Rauhala Yhtiöiltä. Kaupan myötä yhtiön valikoimiin tuli digitaaliseen datanvälitykseen liittyvät palvelut kuten toiminnanohjauksen sanomanvälitys. Kesäkuun puolivälissä Visma kertoi myyvänsä digitaaliseen transformaatioon keskittyneen it-konsultointiliiketoimintansa CVC Capital Partnersille. Aloite kauppaan tuli pääomasijoittajilta ja koska konsulttiliiketoiminta ei kuulunut Visman ydinstrategiaan, siitä päätettiin luopua. Suomen osalta kauppaan kuuluivat 600 henkilöä työllistänyt Custom Solutions -divisioona. Divisioonan yhtiöitä olivat Biit, Digital Illustrated, Visma AI Works, Visma Consulting, Visma Insights, Weoptit sekä aiemmin samana vuonna ostettu Solidabis. Uuden yhtiön nimeksi tuli Twoday. Kaupan jälkeen Visma keskittyi SaaS- ja valmisohjelmistoihin. Kesäkuun lopussa Visma kertoi tiivistävänsä yhteistyötään Pohjoismaissa ja Baltiassa julkiseen sektoriin liittyvän liiketoiminnan osalta. Suomessa yksikön kehitystä johtaa Jukka Holm. Turvakohde-ohjelmisto myytiin Safetumille. Visman suomalaisiin yritysostoihin kuuluivat myös Clento, joka kehitti asiakkaan tuntemiseen liittyviä palveluita. Visma Solutionsin liikevaihto ylitti ensimmäistä kertaa 100 miljoonan euron rajan. Visma Hausvise fuusioitiin Visma Real Estateen (aiemmin Visma Tampuuri).

Kesäkuussa 2023 Visma osti Helsingissä ja Joensuussa yhteensä 13 henkilöä työllistäneen Enprosin, joka on erikoistunut ympäristöhuoltoalan pilviohjelmistoihin. Lokakuun alussa Visma lakkautti Visma Software Oy:n, jonka liikevaihto oli 50 miljoonaa euroa vuonna 2022. Yrityksen tuotteet ja henkilöstö siirrettiin Visman muihin yhtiöihin ja osa yhtiöstä nimettiin uudelleen. Marraskuussa Tampereelta ostettiin 14 henkilöä työllistänyt tekoäly-yhtiö FabricAI, jonka päätuotteella automatisoidaan ostolaskuja. Visma perusti myös uuden Ecosystems-liiketoimintasegmentin, joka kattaa ratkaisuja muun muassa eri toimialoille, kiinteistönhallintaan ja työmaille.

Tammikuussa 2024 Visma Enterprise Oy ja Visma Public Oy yhdistettiin. Uuden yhtiön nimeksi tuli Visma Aquila Oy. Samassa kuussa Visma osti myös Suomen Vesitieto Oy:n. Yhtiön asiakkaat toimivat kuntien vesihuollossa, mutta yhtiö aikoi laajentaa palveluaan myös lämpö-, kaasu- ja jätehuoltoon.

Organisaatio
------------

Visman tytäryhtiöiden johto, avainhenkilöt, asiakaspalvelu ja myynti toimivat itsenäisinä, mutta konsernilla on yhteisiä talous-, hr- ja ict-funktioita. Yhtiöllä ei siis ole varsinaista maaorganisaatiota. Vuonna 2020 Visma Finland Holdingin hallituksen jäsen Juha Mäntylä vastasi konsernin yhteisistä asioista. Visma nimittää jokaiselle ostamalleen yritykselle Visma Championin. Jonkun Visma-yhtiön toimitusjohtajan vastuulle annetaan konsernin käytäntöjen siirtäminen uuteen yhtiöön. Samalla hän auttaa myös oikeiden Visma-kontaktien löytämisessä. Vuonna 2022 Vismalla oli Suomessa yli 100 000 asiakasta ja yhteensä yli 1450 työntekijää.

Carbonlink on Visman ja Helsingin yliopiston yhteisyritys, joka tuottaa reaaliaikaista hiilijalanjäljen laskentaa yrityksille ja muille organisaatioille. Aloite laskurin tekemiseen tuli Vismalta, joka tarjoaa Carbonlinkin laskuria asiakkailleen. Laskuri on kuitenkin liitettävissä muidenkin yritysten tarjoamiin taloudenhallintajärjestelmiin.

### Suomalaisia Visma-yrityksiä vuonna 2024

#### Avalosys Oy

Avalosys Oy eli Avalo kehittää maksuliikenneohjelmistoja yrityksille, julkisorganisaatioille, taloushallinnon palvelukeskuksille ja erp-ohjelmistovalmistajille Sen tuotteita ovat AvaloCloud, AvaloBanking ja AvaloConsulting.

#### Enpros Oy

Visma osti Enpros Oy:n kesäkuussa 2023. Se tuottaa ympäristöhuoltoalan pilviohjelmistoja. Yhtiön ZeroWaste-tuoteperheeseen kuuluu esimerkiksi jätekuljetusyrityksille tarkoitettu sähköinen siirtoasiakirjasovellus, jätteenkuljettajille suunniteltu ajonhallintajärjestelmä sekä ympäristöraportointisovellus, jolla voi hallita jätetietoja keskitetysti.

#### Invian Oy

Vuonna 2007 perustettu Invian Oy on erikoistunut sosiaali- ja terveysalan toiminnanohjausratkaisuihin. Yhtiö kehittää DomaCare-toiminnanohjausjärjestelmää, jonka avulla sosiaali- ja terveysalan ammattilaiset voivat tehostaa hoidon laatua, taloushallintoa ja asiakasprosesseja.

#### Oima Oy

Oima Oy kehittää työkaluja hoivatyön työsuhteiden hallintaan Oiman työkalut ovat keskittyneet hallitsemaan hoivatyön työsuhteita ja ohjaamaan hoivatyön resurssien tehokkaaseen käyttöön.

#### Suomen Vesitieto Oy

Visma osti Suomen Vesitieto Oy:n tammikuussa 2024 Se tuottaa vesihuollon tarpeisiin suunniteltua ohjelmistoa.

#### Visma Aquila Oy

Visma Aquila Oy syntyi tammikuussa 2024, kun Visma Enterprise Oy ja Visma Public Oy yhdistyivät. Visma Enterpriseen fuusioitiin aiemmin Visma InCommunity Oy (aiemmin Starsoft Oy). Visma Public Oy (aiemmin Aditro Public Oy) kehitti henkilöstöhallinnon ja taloushallinnon ratkaisuja.

Visma Aquila Oy tarjoaa henkilöstön- ja työvoimanhallinnan sekä opetushallinnon sähköisiä palveluita. Yritys tuottaa myös talous-, palkka- ja henkilöstöhallinnon ohjelmistoratkaisuja kunta-, sote- ja koulutussektorille

Yhtiön tuotteita ovat esimerkiksi matka- ja kuluhallintaohjelmisto Visma M2, työajanhallintaohjelma Visma Tiima, työvoimanhallintaan tarkoitettu Numeron, Saima HR ja opetushallinnon ohjelmistot Wilma, Kurre, Primus ja Visma Assi -oppilashuoltojärjestelmä.

#### Visma Amplio Oy

Visma Amplio Oy (aiemmin Visma Passeli Oy) on keskittynyt suomalaisille pienille ja keskisuurille yrityksille suunnattuihin ohjelmistoihin.  Vuonna 2015 se osti SaaS-pohjaisen ajanvarausjärjestelmän DigitalBooker Finland Oy:n osakekannan.

Yhtiön ERP-tuotteisiin kuuluu toiminnanohjausjärjestelmät Nova, Visma.net ja Fikuro sekä toiminnanohjauksen sanomanvälitysratkaisu OWS. Pienyrityksen laskutus- ja kirjanpito-ohjelmia ovat Passeli Merit, ePasseli ja verkkolaskut.fi, Visma Pay on verkkomaksupalvelu ja DigitalBooker on ajanvarausjärjestelmä.

#### Visma Devenor Oy

Visma Devenor Oy (aiemmin Visma Megaflex Oy) toimittaa SaaS-ohjelmistopalveluja sekä IoT-ratkaisuja.*lähde?*

Visma Megaflex -tuoteperheen kohderyhmä on kiinteistöjen turvallis- ja henkilöstöhallinto. Rakennusalalle suunnattuja sovelluksia ovat työmaajärjestelmä Visma Movenium ja työajanseurantajärjestelmä Visma Entry.

#### Visma Financial Solutions Oy

Visma Financial Solutions on keskittynyt laskutukseen, perintään ja juridiikkaan. Yhtiö on muodostunut Visma Duetosta ja Visma PPG Oy:stä.

Yhtiön tuotteita ovat saatavienhallinnan automaatio – maksusopimukset ja niihin liittyvä asiakaspalvelu, laskutus-, huomautus- ja perintäpalvelut sekä yritysten lakipalvelut.

#### Visma Payments Oy

Visma Payments Oy (aiemmin PayByWay Oy) kehittää Visma Pay -verkkomaksutuotetta, (aiemmin Bambora Payform ja Maksukaista)

#### Visma Real Estate Oy

Visma Real Estate Oy (aiemmin Visma Tampuuri Oy) on kiinteistöalan ohjelmistoasiantuntija. Se fuusioitui Festum Software Oy:n kanssa loppuvuonna 2022. Visma Real Estaten tuotteet on suunnattu kiinteistöalalle, teollisuudelle ja älykkääseen automaatioon. Yhtiö toimii myös energia- ja urakointisegmenteissä. 

Yhtiön tuotteita ovat esimerkiksi toiminnanohjausjärjestelmä Visma L7, Visma LTR, kiinteistösektorin toiminnanohjausjärjestelmät Tampuuri ja isännöintijärjestelmä Hausvise sekä niitä tukemaan suunniteltu robotiikkaratkaisullaan tukeva IA5. Vuonna 2022 Tampuuria käytettiin yli 100 000 rakennuksen ja yli miljoonan asunnon hallinnoimiseen. Niiden joukossa oli esimerkiksi Helsingin seudun opiskelija-asuntosäätiö

#### Visma Solutions Oy

Visma Solutions Oy on pilvipalveluiden ohjelmistotoimittaja, joka tarjoaa ratkaisuja liiketoiminnan pyörittämisen ja johtamisen tueksi pk-yrityksille.

Sen tuotteita ovat SaaS-palvelut, esimerkiksi sähköisen taloushallinnon ohjelmisto Netvisor, toiminnanohjausjärjestelmät Visma Severa ja ValueFrame, verkkolaskutusoperaattori Maventa, sähköinen allekirjoittamisen palvelu Visma Sign ja taloushallinnon ohjelmisto Fivaldi, asiakkaan tuntemispalvelu Clento ja ostolaskuihin erikoistunut FabricAI.

Tunnustuksia
------------

* Vuonna 2018 Suomen Nuorkauppakamarit -yhdistys valitsi Vuoden nuoreksi menestyjäksi Visma Solutions Oy:n toimitusjohtajan Ari-Pekka Salovaaran.
* Vuonna 2019 silloin 18-vuotias koulun ja kodin välinen kommunikaatiokanava Wilman mobiilisovellus sai Parhaan hyötypalvelun palkinnon Best Mobile Service in Finland 2019 -kilpailussa. Wilmalla oli lähes miljoonaa suomalaista mobiilikäyttäjää.
* Visma sijoittui Suomen parhaat työpaikat -kilpailussa suurten yritysten sarjassa kolmanneksi vuonna 2019 ja toiseksi vuonna 2020. Vuonna 2020 se valittiin Euroopan 29. parhaaksi työpaikaksi.

Lähteet
-------

1. 1 2  Liinos vaihtoi nimensä Visma Softwareksi *Iltasanomat*.  25.3.2002. Viitattu 3.7.2020.
2. 1 2 3 4  Tietoa Vismasta *www.visma.fi*. Viitattu 30.10.2020.
3. 1 2 3  Joakim Kullas: Visman tulos kasvoi 29 % Suomessa – SaaS-liiketoiminnalla menee lujaa *Tivi*.  21.2.2024. Viitattu 21.2.2024.
4. 1 2 3 4 5  Joakim Kullas: Visman kasvu jatkui Suomessa – liikevaihto paisui 16 prosenttia *Tivi*. Viitattu 1.3.2023.
5. ↑  Vismalle uusia sijoittajia – arvo nousee 16 miljardiin euroon *Talouselämä*. Viitattu 3.3.2023.
6. 1 2 3  Yritykset | Norjalaisyhtiö Visma teki kymmenen yritysostoa Suomessa viime vuonna *Helsingin Sanomat*.  14.2.2022. Viitattu 1.3.2023.
7. ↑  About us | Who we are and what we do | Visma *www.visma.com*. Viitattu 3.3.2023. (englanniksi)
8. ↑  Viljo Hautala: Tässä ovat Suomen 250 suurinta it-yritystä *Tivi*.  14.8.2023. Viitattu 29.1.2024.
9. ↑  Annika Korpimies: Lappeenrantalaisesta diplomi-insinööristä tuli kuuden Pohjoismaissa ja Puolassa toimivan pilviyhtiön pomo: "Tavoitteena on 3-4 yksisarvista" *Talouselämä*. Viitattu 12.11.2020.
10. ↑  Heikki Taipale nousi Passeli-kaupalla Suomen kovatuloisimmaksi, Yle Uutiset 1.11.2012. Viitattu 27.5.2017.
11. ↑
12. ↑  Petri Koskinen: Visma ostaa Digital Illustratedin *Kauppalehti*. Viitattu 20.11.2020.
13. 1 2  Suvi Korhonen: Visma osti ajanvarausjärjestelmän tekijän *Tivi*. Viitattu 20.11.2020.
14. 1 2 3 4  Mikko Pulliainen: Miten it-alalla yrityskauppa saadaan onnistumaan? Konkarit paljastavat vinkkinsä *Tivi*. Viitattu 12.11.2020.
15. ↑  Emil Elo: Pappila Penkkala Group siirtyy osaksi norjalaisyritystä *Kauppalehti*. Viitattu 30.10.2020.
16. 1 2 3  Tero Lehto: Oppilashallinto-ohjelman Wilman omistaja kasvaa: odottaa liikevaihdon nousevan 187 miljoonaan euroon *Kauppalehti*. Viitattu 12.11.2020.
17. 1 2  Tero Lehto: Ohjelmistotalo Visma etsii uutta ostettavaa – tälle vuodelle kohteita voisi tulla 2–4 *Kauppalehti*. Viitattu 12.11.2020.
18. ↑  TIVI: Valtionyhtiö kilpailutti it-konsultit – tässä ovat 17,5 miljoonan diilin voittajat *Tivi*. Viitattu 12.11.2020.
19. ↑  TIVI: Jopa 38 miljoonan diili – Visma voitti Verohallinnon kilpailutuksen *Tivi*. Viitattu 12.11.2020.
20. ↑  Ari Karkimo: Visman tallissa on yhä tilaa – satsaa yritysostolla Salesforce-konsulttibisnekseen *Tivi*. Viitattu 12.11.2020.
21. ↑  Sonia Savonen: Visma sai lisää omistajia – yrityksen arvo nousi yli 10 miljardin euron *Tivi*. Viitattu 12.11.2020.
22. ↑  Ari Karkimo: Visma kasvattaa leiriään Suomessa – nyt ostettiin bisnestä *Tivi*. Viitattu 12.11.2020.
23. ↑  Ari Karkimo: Visma haukkasi kumppaninsa *Tivi*. Viitattu 12.11.2020.
24. 1 2 3  Yrityskaupat | Ohjelmistoyhtiö Visma ostaa Invianin *Helsingin Sanomat*.  6.10.2020. Viitattu 12.11.2020.
25. ↑  Siili ja Visma juhlivat liki 9 miljoonan it-diiliä *Tivi*. Viitattu 12.11.2020.
26. ↑  Ari Karkimo: Visma kasvattaa tarjontaansa: ostaa nyt nopealta kävelijältä firman *Tivi*. Viitattu 1.3.2023.
27. ↑  Ari Karkimo: Visma ostaa espoolaisen softafirman *Tivi*. Viitattu 1.3.2023.
28. 1 2  Ilmasto | Maailmasta ei löytynyt työkalua, joten Helsingin yliopiston tutkijat ja ohjelmistotalo perustivat yhteisyrityksen, joka muuttaa eurot päästöluvuiksi. *Helsingin Sanomat*.  2.9.2021. Viitattu 1.3.2023.
29. ↑  Janne Laakso: Visma ostaa jyväskyläläisen erp-toimittajan *Tivi*. Viitattu 1.3.2023.
30. ↑  Erno Vähämäki: Visma hankkii pilviosaamista ostamalla Aikajanan *Kauppalehti*. Viitattu 1.3.2023.
31. 1 2  Janne Laakso: Visma ostaa oululaisen hoivatyön it-palvelun: liiketoiminta kasvaa voimakkaasti *Tivi*. Viitattu 1.3.2023.
32. ↑  Janne Laakso: Visma ostaa tamperelaisen pankkiohjelmistojen kehittäjän *Tivi*. Viitattu 1.3.2023.
33. 1 2  Antti Kailio: Koukussa yrityskauppoihin? Visma teki Suomessa kymmenen hankintaa viime vuonna *Kauppalehti*. Viitattu 1.3.2023.
34. 1 2 3  Suvi Korhonen: Visma jatkaa yritysostoja: osti porilaisen ohjelmistotalon *Kauppalehti*. Viitattu 1.3.2023.
35. ↑  Janne Laakso: Visma tekee jälleen yrityskaupan – "hyperautomaatio lisää merkitystä" *Tivi*. Viitattu 1.3.2023.
36. 1 2 3 4  Janne Laakso: Visma myy kannattavaa bisnestään – Pohjoismaihin syntyy uusi it-konsulttijätti *Kauppalehti*. Viitattu 1.3.2023.
37. ↑  Joakim Kullas: Visma näkee tulevaisuutensa pilvituotteissa – hyvästelee it-konsultoinnin: "saimme hyvän hinnan" *Tivi*. Viitattu 1.3.2023.
38. 1 2  Joakim Kullas: Visma paransi tulostaan Suomessa – liukuu puhtaasti saas-yhtiöksi *Tivi*. Viitattu 1.3.2023.
39. ↑  Aleksi Kolehmainen: Twoday ostaa huimasti kasvaneen turkulaisen ohjelmistotalon *Tivi*.  16.3.2023. Viitattu 23.1.2024.
40. 1 2  Joakim Kullas: Visma hakee uutta kasvua Pohjoismasta ja Baltiasta – uskoo kirkkaaseen saas-tulevaisuuteen *Tivi*. Viitattu 1.3.2023.
41. ↑  Samuli Leppälä: Visma Solutionsin liikevaihto nousi vuonna 2022 yli 100 miljoonaan euroon *Tivi*. Viitattu 1.3.2023.
42. 1 2 3  Joakim Kullas: Visma osti suomalaisyrityksen – "Merkittävät kasvunäkymät" *Kauppalehti*.  6.6.2023. Viitattu 23.1.2024.
43. 1 2 3 4 5 6 7 8 9  Aleksi Kolehmainen: Visma mylläsi organisaationsa – 50 miljoonan yhtiö pilkottiin *Tivi*.  3.10.2023. Viitattu 23.1.2024.
44. 1 2  Aleksi Kolehmainen: Visma ostaa tamperelaisen tekoäly-yhtiön – "vauhdittaa kansainvälistä kasvua" *Tivi*.  16.11.2023. Viitattu 23.1.2024.
45. 1 2  Asiakkaille lisää sujuvuutta ja monipuolisempi tarjooma – Visma Aquilalta ohjelmistot työsuhteen elinkaaren jokaiseen vaiheeseen - Visma *www.visma.fi*. Viitattu 23.1.2024.
46. 1 2 3  Justus Vento: Visma ostaa taas ohjelmistotalon – "täydentää hienosti tarjoomaa Suomessa" *Tivi*.  11.1.2024. Viitattu 23.1.2024.
47. ↑  Ohjelmistoyhtiö Visma - Tietoa Vismasta *www.visma.fi*. Viitattu 29.1.2024.
48. ↑  Joakim Kullas: Mia Ursin Avalon toimitusjohtajaksi *Kauppalehti*. Viitattu 1.3.2023.
49. ↑  Avalo-ohjelmistot *Avalo*. Viitattu 3.3.2023.
50. ↑  Visma laajentaa sosiaali- ja terveysalan toiminnanohjaukseen ostamalla DomaCaren *Mynewsdesk*. Viitattu 20.11.2020.
51. ↑  Visma Enterprise Oy *www.asiakastieto.fi*. Viitattu 3.3.2023.
52. ↑  Visma InCommunity Oy *Kauppalehti*. Viitattu 3.3.2023.
53. ↑  Visma jatkaa ostojaan: nyt tarttui mukaan Aditro Public *Tivi*. Viitattu 20.11.2020.
54. 1 2  Visma Enterprise - Henkilöstön- ja työvoimanhallintaratkaisuja sekä opetushallinnon palveluita. *www.visma.fi*. Viitattu 3.3.2023.
55. ↑  Visma Public *www.visma.fi*. Viitattu 19.11.2020.
56. ↑  Passeli *www.visma.fi*. Viitattu 19.11.2020.
57. 1 2  Visma Financial Solutions *www.visma.fi*. Viitattu 20.11.2020.
58. ↑  Visma vahvistaa laskutus- ja perintäpalveluiden liiketoimintaa yhdistämällä Visma Duetto Oy:n ja Visma PPG Oy:n *Mynewsdesk*. Viitattu 17.11.2020.
59. 1 2  Yrityksestä | Visma Pay *www.visma.fi*. Viitattu 1.3.2023.
60. ↑  Tampuuri *www.visma.fi*. Viitattu 19.11.2020.
61. ↑  Marja Tienari: Visma Real Estate nimitti uuden toimitusjohtajan *Tivi*.  15.11.2023. Viitattu 23.1.2024.
62. ↑  Janne Laakso: Visma toimittaa opiskelija-asuntosäätiölle toiminnanohjausjärjestelmän – hallitaan yli 10 000 asuntoa *Kauppalehti*. Viitattu 1.3.2023.
63. 1 2  Visma Solutions - Ratkaise liiketoiminnan monimutkaisuus *Visma Solutions*. Viitattu 19.11.2020.
64. ↑  "Menestys riippuu niistä ihmisistä, joita saa ympärilleen" – Ari-Pekka Salovaara on Vuoden nuori menestyjä *Yle Uutiset*. Viitattu 12.11.2020.
65. ↑  TIVI: Wilma palkittiin parhaiden suomalaisten mobiilipalvelujen juhlassa – tässä ovat viisi muuta voittajaa *Tivi*. Viitattu 12.11.2020.
66. ↑  Maija Tamminen: Tässä ovat Great Place to Work -voittajat - "Hyvän työpaikan kehittäminen on päättymätön peli" *Talouselämä*. Viitattu 12.11.2020.
67. ↑  Eeva Eronen: Nämä ovat Great Place to Work -selvityksen parhaat yritykset – mukana 50 yritystä *Talouselämä*. Viitattu 12.11.2020.
68. ↑  Euroopan parhaat työpaikat, 2020 *Great Place To Work Finland*. Viitattu 12.11.2020.

Aiheesta muualla
----------------

* Yhtiön sivut